APFEL ARENA

Spužva Bob: Potraga za Skockanim - SINK
2025-12-28 17:00 (Europe/Zagreb) | Apfel Arena, Put Volicije 5, Makarska, Hrvatska
1h 28m – US
Spužva Bob i njegovi prijatelji iz Bikini doline kreću na svoje najveće filmsko putovanje do sada!
U želji da se dokaže kao „pravi frajer“, Spužva Bob odlučuje pokazati svoju hrabrost pred gospodinom Kliještićem prateći Letećeg Nizozemca – tajanstvenog, sablasnog gusara – u morsku pustolovinu punu smijeha koja ga vodi u najdublje dubine oceana… dalje nego što je ijedna spužva ikada stigla!

Kućna pomoćnica
2025-12-27 19:00
2h 11m – US
Spisateljica Freida McFadden, glumice Amanda Seyfried i Sydney Sweeney te redatelj Paul Feig donose napeti triler o kući punoj tajni i opasnostima koje vrebaju iza zatvorenih vrata.
Millie (Sydney Sweeney) je mlada žena koja traži novi početak i pronalazi posao kao kućna pomoćnica imućnog para Nine (Amanda Seyfried) i Andrewa (Brendon Sklenar). Ono što za Millie u početku izgleda kao idealan posan i sigurno utočište ubrzo prerasta u noćnu moru kada otkrije obiteljske tajne mnogo mračnije nego što je mogla zamisliti.
Roman “The Housemaid” (“Kućna pomoćnica”) spisateljice Freide McFadden, objavljen 2022., postao je međunarodni fenomen te je prodan u više od milijun primjeraka i više od godinu dana zadržao se na listi bestselera The New York Timesa.

Božićna čarolija sjevera - SINK
2025-12-21 17:00
1h 25m – NO
Očaravajuća obiteljska pustolovina nadahnuta bajkom Hansa Christiana Andersena „Snježna kraljica“.
U srcu ledene Norveške, gdje snijeg skriva i čuva tajne svijeta, djevojčica Gerda kreće na hrabro putovanje kako bi pronašla svog nestalog prijatelja Kaija, ne sluteći da je iz sjene promatra moćna Snježna kraljica i njezin zlokobni pomoćnik Louie. Na putu punom izazova i čuda, Gerda pronalazi neočekivane saveznike, a svaki korak vodi je bliže snijegom prekrivenom dvorcu u kojem čeka Kai…

Avatar: Vatra i pepeo
2025-12-20 19:00
3h 12m – US
„Avatar: Vatra i pepeo“, treći film kultne franšize, donosi novo emotivno i uzbudljivo poglavlje sage o obitelji Sully.Sada ujedinjeni, obitelj Sully i klan Metkayina suočavaju s novom prijetnjom. Otkrivaju dosad neviđene dijelove Pandore i misteriozni narod Ash People, ratobornu zajednicu koja živi u opasnim, vulkanskim krajevima planeta. Njihova vođa Varang (Oona Chaplin) moćna je figura s nevjerojatnom sposobnošću upravljanja vatrom, što dovodi do razornih posljedica po prirodni svijet Pandore.
Vizualni elementi ovog dugo iščekivanog nastavka kultne sage obećavaju još jedno nezaboravno kino iskustvo koje nadmašuje prethodne nastavke.

PUB KVIZ CRNI PETAK
2025-12-19 20:30
Ako ti se ne da smrzavati po gradu, znaš gdje je toplo, veselo i uvijek zabavno!
Čeka te super ekipa, pitanja koja će te nasmijati (i malo namučiti) te odlična hrana i piće
Posebno ističemo ADVENTSKU PONUDU – probaj je prije nego nestane… jer zima je ipak ljepša uz nešto fino 🍽️
NAGRADE?
4 kino ulaznice
4 pizze + 4 pića
5 x točeno pivo 0,33 l
A tu je i LUCKY LOSER ekipa – jer i zadnji ponekad piju na kuću
Okupi ekipu, zagrij moždane vijuge i dođi tamo gdje je petak baš onakav kakav treba biti
Vidimo se u Apfel Areni!

Otac majka sestra brat
2025-12-18 19:00
1h 50m – FR
Novi film kultnog redatelja Jima Jarmuscha duhovit je obiteljski mozaik od tri priče smještene u trima zemljama te prati odnose odrasle djece i njihovih manje-više otuđenih roditelja u SAD-u, Irskoj i Francuskoj.
Jeff (Adam Driver) i njegova sestra Emily (Mayim Bialik) voze se u posjet ocu (Tom Waits) kojeg dugo nisu vidjeli. U raskošnom domu u Dublinu, majka (Charlotte Rampling) razgovara telefonom s terapeutkinjom dok iščekuje dolazak kćeri Timothee (Cate Blanchett) i Lilith (Vicky Krieps). Blizanci Billy (Luka Sabbat) i Skye (Indya Moore) zadnji put posjećuju stan svojih preminulih roditelja u Parizu.
Ispripovijedan u tipičnoj jarmuschevskoj maniri, uz atmosferičnu mješavinu humora i melankolije, “Otac majka sestra brat” u Veneciji je ovjenčan Zlatnim lavom za najbolji film.

Božićni koncert s Ninom Badrić u Apfel Areni!
2025-12-17 20:00
Pripremite se za glazbeni spektakl koji se ne propušta!
17. prosinca u 20:00 sati Nina Badrić dolazi u Apfel Arenu i garantira večer prepunu emocija, vrhunskih hitova i nezaboravnih trenutaka.
A to nije sve! Uz Ninu, na pozornici vas očekuju:
Ante Gelo i orkestar – glazba koja dira srce
Klapa Mucrum – autentične dalmatinske note
Tanja Šimić – moćan glas i energija koja osvaja
Uživajte u čarobnoj božićnoj atmosferi, spektakularnoj produkciji i izvedbama koje će vas ostaviti bez daha!
🎟️ Ulaznice po cijeni od 25€ dostupne su online na adriaticket.com i na info pultu Apfel Arene (8-22h).
Ne propustite priliku za najposebniju božićnu večer ove godine!

BOŽIĆNA RADIONICA – UKRAŠAVANJE MEDENJAKA!
2025-12-16 17:00 - 18:00
Draga djeco i roditelji, pripremite se za najslađu adventsku čaroliju!
Pozivamo male umjetnike od 3 do 10 godina na veselu, mirisnu i kreativnu radionicu ukrašavanja medenjaka!
16.12.
17:00 – 18:00 h
Zajedno ćemo crtati, šarati, mazati i ukrašavati najfinije božićne medenjake!
Savršena prilika za stvaranje blagdanskih uspomena.
Obavezna rezervacija mjesta: 099 542 7385
Cijena radionice: 7 € (plaćanje prilikom rezervacije)
Maksimalan broj djece: 20
Pridružite nam se i zasladimo Božić zajedno!

Zootropola 2 - SINK
2025-12-14 17:00
1h 40m – US
Walt Disney Animation Studios predstavlja dugoočekivani nastavak Oscarom nagrađenog filma iz 2016. godine. Pripremite se za još bržu, luđu i zabavniju utrku kroz grad u kojem je sve moguće!
Nakon što tajanstveni Gary De’Snake sleti u Zootropolu i okrene sve naglavačke, odvažna policijska novakinja Iva i njezin šarmantni partner Nikola moraju krenuti u akciju, prerušiti se i istražiti najskrivenije četvrti grada – od vlažnih močvara do vrelih pustinjskih dina.
Uzbudljiva animirana avantura za sve uzraste donosi napetu utrku s vremenom, neočekivane saveznike i humor od kojeg će brujati cijela kino dvorana!

Vječnost
2025-12-13 19:00
12+

1h 54m – US
Elizabeth Olsen, Miles Teller i Callum Turner predvode romantičnu fantaziju o ljubavi koja nadilazi život i samu vječnost.
U zagrobnom životu, gdje svaka duša ima samo jedan tjedan za odluku gdje će provesti vječnost, Joan se suočava s izborom između muškarca s kojim je dijelila cijeli život, i svoje prve ljubavi – muškarca koji je prerano umro te desetljećima čekao njezin dolazak.

Pub kviz Crni petak
2025-12-12 20:30
I ovog petka idemo jako – kao i svakog do sada!
Odlična atmosfera, zanimljiva i raznovrsna pitanja, bogate nagrade te naša ukusna adventska ponuda hrane i pića samo su još jedan razlog da se ponovno pridružite Pub kvizu Crni petak – 12.12. u 20:30 h.
Nagrade za najbolje ekipe:
1. mjesto – 1,5 h padel termin s uključenom opremom
🥈 2. mjesto – 4 pizze + 4 pića za ekipu
🥉 3. mjesto – 5× točeno pivo 0,33 l
A tu je i lucky loser – ekipa koja osvaja turu pića!
Vidimo se na još jednom nezaboravnom kvizaškom petku!

DJ Ahmet
2025-12-11 19:00
12+

1h 37m – MK, CZ, HR
15-godišnji Ahmet živi s ocem i bratom u planinskom makedonskom selu. Ljubav prema glazbi pruža mu bijeg od zamornih pastirskih obaveza, no svoju strast mora skrivati od strogog oca. Uz pomoć mlađeg brata, Ahmet odluči slijediti svoje glazbene ambicije kako bi zadivio djevojku koja mu se sviđa, ali je već “obećana” drugom, a priliku će dobiti na šumskom glazbenom festivalu koji se sprema u blizini njihova sela.
Topli i dirljivi dugometražni debi redatelja Georgija M. Unkovskog premijerno je prikazan na Sundance Film Festivalu, gdje je osvojio Nagradu publike i Posebnu nagradu žirija za kreativnu viziju.

Suparnice
2025-12-10 20:00
Kazališna poslastica koja se ne propušta!

Kazališna grupa Lectirum vraća se sa sjajnom predstavom „Suparnice“, a za sve koji su ranije kupili ulaznice – karte vrijede za novi termin!

10.12.2025.
20:00 h
Apfel Arena

Autorica teksta: Marijana Nola
Režija: Saša Broz
Glume: Ksenija Pajić, Natalija Đorđević i Mladen Čutura

Dvije nekadašnje dramske prvakinje ponovno se susreću na sceni – nakon petnaest godina neizgovorenog rivalstva.
Ravnatelj kazališta odluči ih spojiti u istoj predstavi koja ih je nekoć proslavila i razdvojila.

Ne znaju da će morati raditi zajedno… a kada se stare sujete, ponos i ego ponovno sudare, gledatelje očekuje niz urnebesno komičnih, ali i dirljivih trenutaka.

„Suparnice“ briljantno balansiraju između smijeha i emocije, istražujući:
rivalstvo
ponos
ego
ali i snagu oprosta, zajedništva i drugog pokušaja.

Ulaznice: 15,00 €
Dostupne online na adriaticket.com te na info pultu Apfel Arene svaki dan od 8 – 22 h.

Dođite pogledati priču koja će vas nasmijati, dirnuti i podsjetiti da se ispod svakog rivalstva krije – nevjerojatna ljudska priča.

Dječja predstava Tri praščića
2025-12-10 18:00
TRI PRAŠČIĆA – dječja predstava koja uči o prijateljstvu, hrabrosti i slozi!

Kazališna grupa Lectirum donosi vam omiljenu priču iz djetinjstva – ali na potpuno nov, zabavan i topao način!

10.12.2025.
18:00 h
Apfel Arena

Po poznatoj narodnoj priči dramatizirao i režirao: Mladen Čutura
Animacija i glasovi: Ksenija Pajić, Natalija Đorđević, Arijan Gračić i Mladen Čutura

Upoznajte tri praščića koji kreću u svoju veliku avanturu – grade kućice, bježe od zločestog vuka, ali i uče važnu lekciju o zajedništvu i oprostu. A znate li da se u ovoj verziji i vuk pokaje?
Priča završava u veselju i prijateljstvu – baš onako kako i treba!

Ulaznice: 7,00 €
Dostupne online na adriaticket.com i na info pultu Apfel Arene svaki dan od 8 – 22 h.

Dođite i uživajte s najmlađima u čarobnoj, toploj i duhovitoj predstavi koja će oduševiti cijelu obitelj!

Kreativna radionica za djecu!
2025-12-10 17:00 - 18:00
Dragi roditelji, uz kupnju ulaznice za dječju predstavu Tri praščića, vaše dijete može sudjelovati na besplatnoj kreativnoj radionici!
Kada: Srijeda, 10. prosinca
Vrijeme: 17:00 – 18:00 h
Lokacija: 2. kat Apfel Arene
Na radionici djeca će se zabavljati crtajući, bojeći i izrađujući kućice malih praščića. 🖍️
🎟️ Ulaznice za predstavu “Tri praščića” možete kupiti po cijeni od 7,00 € online na adriaticket.com
ili na info pultu Apfel Arene svakim danom od 8 do 22 h. Predstava počinje u 18:00 h.
Organizator predstave: KultAp
Mjesta za radionicu popunjavaju se dok ima slobodnih, zato osigurajte svoje mjesto na vrijeme! Ako ste svoje ulaznice već kupili, kupon za kreativnu radionicu možete uz predočenje ulaznice preuzeti na info pultu.
Ne propustite priliku za kreativnu zabavu prije predstave!

Božićna mišolovka - SINK
2025-12-07 17:00
1h 20m – NO
U vrtlogu blagdanskih priprema, obitelj miševa raduje se još jednom Božiću u svojoj voljenoj kući za odmor. Međutim, sve se prekida kad se pojave posjetitelji s božićnim ukrasima mnogo većim od njihovih… ljudi! I oni stižu za praznike želeći mirni obiteljski bijeg na selo, no tvrdoglavi miševi neće se tako lako predati – orkestriraju epsku bitku “svijetova” u ovom razigranom i zabavnom filmu za sve generacije.

DJEČJA RADIONICA – IZRADIMO SVOJ BOŽIĆNI VIJENAC!
2025-12-07 10:00 - 10:45
Pozivamo sve male kreativce od 3 do 10 godina na super zabavnu blagdansku radionicu izrade vijenaca!
7.12.
10:00 – 10:45 h
Zajedno ćemo stvarati, lijepiti, ukrašavati i unositi božićnu čaroliju u svaki vijenac!
Savršen jutarnji adventski doživljaj za djecu — a roditelji mogu uživati gledajući kako mašta radi svoje!
Obavezna rezervacija mjesta na info pultu: 099 542 7385
Cijena radionice: 5 €, plaća se prilikom rezervacije
Maksimalan broj djece: 20
Požurite, mjesta se brzo pune! Vidimo se u blagdanskoj čaroliji!

Hamnet
2025-12-06 19:00
12+

2h 6m – UK
Jessie Buckley i Paul Mescal briljiraju u glavnim ulogama u filmu oscarovke Chloé Zhao, nastalom prema nagrađivanom istoimenom romanu autorice Maggie O’Farrell. “Hamnet” ulazi u područje povijesne fikcije i donosi novu interpretaciju osobne tragedije Williama Shakespearea – gubitka sina Hamneta – koja je oblikovala jedno od najslavnijih djela svjetske književnosti, njegovu kultnu dramu “Hamlet”

Five Nights at Freddy's 2
2025-12-04 19:00
15+

1h 44m
Prošla je godina dana od nadnaravne noćne more u Freddy Fazbear’s Pizzeriji, a priče o tome što se tamo dogodilo iskrivljene su u čudnovatu lokalnu legendu te inspiriraju prvi Fazfest u gradu.
Bivši zaštitar Mike i policajka Vanessa skrivali su istinu od Mikeove 11-godišnje sestre Abby o sudbini njezinih animatroničkih prijatelja. No kada se Abby iskrade kako bi se ponovno povezala s Freddyjem, Bonnie, Chicom i Foxy, pokreće niz događaja koji otkrivaju mračne tajne o pravom podrijetlu Freddyja te oslobađaju davno zaboravljeni užas skrivan desetljećima.
Glavne uloge u novom nastavku hit-horrora “Five Nights at Freddy’s”, inspiriranog popularnom video igrom, tumače Josh Hutcherson, Elizabeth Lail i Piper Rubio

Španjolska & Portugal u čaši — vinska radionica s Darkom Lugarićem
2025-12-03 15:30
Želiš doživjeti vina Španjolske i Portugala na potpuno novi način?
Dođi 3.12. u 15:30 na 2. kat Apfel Arene i uroni u svijet terroira, sorti i stilova kroz 10 pomno odabranih vina.
Radionicu vodi Darko Lugarić, vrhunski sommelier i jedan od najiskusnijih vinskih stručnjaka u Hrvatskoj.
Uči, kušaj i otkrivaj vina!
Cijena: 50 €
Prijave:
info@apfelarena.hr
099 542 7385
Broj mjesta je ograničen – rezerviraj svoje mjesto i zakorači u svijet Pirenejskih vina!

Zootropola 2 - sinkronizirano
2025-11-30 18:00

Majstori iluzije 3: Sad me vidiš, sad me ne vidiš
2025-11-29 20:00
1h 52m – US
“Sad me vidiš, sad me ne vidiš” – iluzija kakvu vaše oči još nisu doživjele!
Četiri Jahača vraćaju se moćniji i spretniji nego ikad, a s njima stiže nova generacija iluzionista spremnih pomaknuti granice mogućega. Treći nastavak hit-sage o vrhunskim iluzionistima briše crtu između stvarnosti i obmane – svaki trik nadmašuje prethodni, a najveće iznenađenje nikada nije ono koje očekujete. Zvjezdanu postavu predvode Jesse Eisenberg, Woody Harrelson, Dave Franco i Isla Fisher, uz pojačanja Justicea Smitha, Dominica Sesse i Ariane Greenblatt, te karizmatičnu Rosamund Pike i legendarnog Morgana Freemana. Pripremite se za adrenalinski vrtlog hipnotizirajućih varki – pravilo je samo jedno: nemojte treptati, jer ono što vidite možda nije ni djelić onoga što se doista događa.

Glas Hind Rajab
2025-11-27 20:00
1h 29m – TN, FR
29. siječnja 2024. Volonteri Crvenog polumjeseca zaprimaju hitan poziv: šestogodišnja djevojčica zarobljena je u automobilu pod paljbom u Gazi i moli za spašavanje. Dok je pokušavaju zadržati na liniji, čine sve što mogu kako bi joj poslali kola hitne pomoći.
Film redateljice Kaouther Ben Hania, dvaput nominirane za nagradu Oscar, snimljen je prema istinitim događajima te koristi stvarne audio snimke koje su obišle svijet u siječnju 2024. godine.
Svjetsku je premijeru imao na festivalu u Veneciji, gdje je dobio Veliku nagradu žirija i dosad najduže zabilježene ovacije na nekom filmskom festivalu, od preko 23 minute. Prikazan je i nagrađen na brojnim drugim svjetskim festivalima te je tuniski kandidat za Oscara za najbolji međunarodni igrani film.
Film su kao koproducenti podržali i svjetski poznati glumci i redatelji: Brad Pitt, Joaquin Phoenix, Rooney Mara, Alfonso Cuarón i Jonathan Glazer.

Oči Uoči Zgospod'non
2025-11-26 20:00
NAJTRAŽENIJA PREDSTAVA SE VRAĆA! Zbog ogromnog interesa publike, najposjećenija predstava u Apfel Areni vraća se po treći put!
Oči Uoči Zgospod’non
26.11.2025. u 20:00h
🎟️ Cijena ulaznice: 15€
Radnja predstave vodi nas u uzvišeni trenutak smrti, kada svima dobro poznati Ričard dolazi pred sv. Petra i suočava se s Bogom, raspravljajući o svojim životnim grijesima.
Omiljeni zadarski glumac i performer Enio Meštrović autor je predstave i utjelovljuje svog sada već kultnog alter ega – Ričarda!
Uz njega na sceni briljiraju Dragan Veselić i Davor Olić.
Ulaznice su dostupne na adriaticket.com
i na info pultu Apfel Arene svakim danom od 8–22h (bez naknade).
️ Ne propustite – duhovito, provokativno i emotivno kazališno iskustvo koje će vas natjerati na smijeh, ali i razmišljanje!

Drugi dnevnik Pauline P.
2025-11-23 18:00
1h 20m – HR
Nastavak hit filma “Dnevnik Pauline P.” donosi još više emocija i iskrenih trenutaka iz života jedne (ne tako male) djevojčice.
Naša junakinja sada ima već jedanaest godina. Iako joj odrasli govore kako je ovo najbolji dio života, Paulini se ne čini tako. U petom razredu dočekat će je stroga profesorica geografije, kao i njezin prvi „bully“, a uskoro će otkriti i da njezina draga baka boluje od neizliječive bolesti. U borbi s nevoljama Paulina će se još jednom poslužiti šarmom i bujnom maštom, i izvući jednu vrijednu pouku – da se život ne sastoji samo od pobjeda.

Zlica: Zauvijek
2025-11-22 20:00
2h 17m – US
Prošlogodišnja globalna filmska senzacija, koja je postala najuspješnija broadwayska filmska adaptacija svih vremena, sada doseže svoj epski završetak u filmu “Zlica: Zauvijek”.
Elphaba, sada demonizirana kao Zla vještica zapada, živi skrivena u ozijskoj šumi dok nastavlja svoju borbu za slobodu ušutkanih životinja iz Oza i očajnički pokušava razotkriti istinu o Čarobnjaku.
Posljednje poglavlje neispričane priče o vješticama iz Oza dolazi u režiji nagrađivanog redatelja Jona M. Chua, sa spektakularnom glumačkom postavom predvođenom superzvijezdama nominiranima za Oscara, Cynthiom Erivo i Arianom Grande.

Sokol - nezaustavljiv kao sudbina
2025-11-20 20:00
1h 30m – HR
Film o Velimiru Đereku Sokolu – vukovarskom ratniku iz Imotske krajine čija je jedinstvena priča postala simbol hrabrosti i izdržljivosti. Kroz ekskluzivne arhivske snimke, iskrene ispovijesti njegovih bližnjih i dosad nepoznate detalje, film donosi snažan portret skromnog, vedrog i karizmatičnog Imoćanina koji je bez oklijevanja stao u obranu Vukovara.

Tomi Tom i izgubljeni plišani medo - SINK
2025-11-16 18:00
1h 2m – NL, BE
Tomi Tom je mladi razigrani i znatiželjni mačak koji najviše na svijetu voli svog plišanog medu. Kada jednoga dana plišani medo nestane, Tomi kreće u potragu, a pritom prolazi kroz zanimljive krajolike i susreće različite životinje koje mu pomažu u potrazi.
Animirani film nastao je prema seriji dječjih knjiga nizozemske autorice Jet Boeke koje od 1978. godine osvajaju srca mališana i njihovih roditelja. Film je animiran u prepoznatljivom ručno crtanom 2D stilu, baš kao u knjigama, i svaku je životinju ručno nacrtao animacijski tim.
Film je napravljen za najmlađu djecu s idejom da im to bude jedno od prvih kinematografskih iskustava, a tome doprinose jednostavna radnja, predivna animacija, kraće trajanje filma, i najviše od svega njegov interaktivni karakter – tijekom filma, naime, djeca ne trebaju sjediti mirno nego su pozvana da zajedno s mačkom pjevaju, plješću i plešu.

Koncert Neki Novi Klinci u Apfel Areni
2025-11-15 20:00
Pripremite se za večer ispunjenu emocijama, stihovima i glazbom koja dira dušu.
15. studenog
20:00 h
Apfel Arena
Cijena ulaznice je 20,00€, ulaznice možete kupiti online na adriaticket.com i na info pultu Apfel Arene svakim danom od 8-22h (bez naknade).
Sedmeročlani zagrebački sastav Neki Novi Klinci donosi vam nezaboravnu glazbenu večer uz popularne hitove koji su obilježili generacije.
Dođite i zapjevajte zajedno s nama!

Bradata aukcija & Pub kviz – humanitarni event koji ne želiš propustiti!
2025-11-14 19:00
Pridruži nam se na zabavnoj i edukativnoj večeri posvećenoj promicanju muškog zdravlja, važnosti preventivnih pregleda i zajedničkoj borbi protiv raka.
Ovaj put radimo nešto posebno – spajamo zabavu, znanje i solidarnost u jedan veliki humanitarni projekt.
🧔 Bradata aukcija
Glavni dio večeri je brijanje – i to ne bilo kakvo!
Barberi iz Makarske i Splita udružiti će snage i uređivati i brijati brade svima koji će se odvažiti – u zamjenu za donaciju.
Pub kviz
Testiraj svoje znanje, osvoji bogate nagrade i sudjeluj u stvaranju boljeg sutra, sav prihod od kotizacija doniramo.
Zašto sve ovo radimo?
Sva prikupljena sredstva idu za kupnju magnetne rezonance za bolnicu u Splitu – uređaja koji spašava živote.
Dodatno:
Za svaki izvađen PSA tijekom ovog mjeseca, Medicinski centar Apfel Arena donira 5 € udruzi.
Dio prihoda od hrane i pića također ide u donacijski fond.
Dođi, povedi ekipu i pomogni nam napuniti Apfel Arenu za ovu hvalevrijednu humanitarnu misiju.
Zajedno možemo puno. Vidimo se!
